﻿ "I fight for my corner, and I leave when the pub closes" Winston Churchill Medier Danmark:





Danske tidsskrifter:





Foreninger:



Norge:



Sverige:



Danmark:Danske tidsskrifter:Foreninger:Norge:Sverige:



Ulla Nørtoft: “Hvorfor bliver de mon så vrede, ingentingerne? Lad os prøve med en berettermodel…” Ph.d.-studerende Ulla Nørtoft Thomsen giver en analyse af den meget omtalte SAS-reklame, som knivskarpt blotlægger at reklamen er et iskoldt partsindlæg i den verserende kulturkamp. Sakset fra Facebook. “Hvorfor bliver de mon så vrede, ingentingerne? Lad os prøve med en berettermodel: ANSLAG

Mød de levende døde i deres campingstol ved siden af deres campingvogn. PRÆSENTATION

Gamle, hvide kvinder. Gamle hvide mænd. Purunge, hvide piger. Ingen hvide drenge og ingen hvide unge mænd, kun en enkelt sørgelig type med lange brune permanentkrøller. ‘Copied’, lyder det, mens man ser ind hans triste øjne, der kun udtrykker længsel efter kønsskifte. ‘What is truly Scandinavian?’, lyder det skringrende kulturelt approprierende spørgsmål, der er filmens titel. Vi ser kitschede billeder af tatoveringer og fed sovs. ‘Nothing’, lyder svaret ind over et klip, hvor en lys pige puster lysene ud. Der klippes om til en hætteklædt rødhåret pige, der vogter får alene på heden. Hun trækker på skuldrene. Et barn, der ikke er vores. UDDYBNING

Den chokerende indsigt bundfælder sig. Døde øjne, døde sjæle, der står fremmede og mærkeligt små i deres omgivelser. Et sygt sæt tvillingepiger taler i kor fra noget, der ligner et sindssygehospital. Fortabt alderdom og ungdom uden sjæl. De gamle kigger væk, de unge kigger ind i kameraet, udtryksløse. Dunkende trommer tager til, intensiteten stiger, mens de fremmede brune og sorte mænd træder ind. Ydmygelserne gennemgås. Vi ser en mandlig salafist på forældreorlov. Dunken. En brun mand, der spørger bekymret til rugbrødens oprindelse. Dunken. En brun mand i en knallertbande, der spørger til lakridsen. POINT OF NO RETURN

En gammel hvid kone spørger ind til midsommerstangen (!). Ja, også den kom udefra. Dunken ophører. Hun snøfter lidt. En blond ung kvinde med døde øjne, slasket hår og ingen omgivelser introducerer noget, der ligner en spøgende tone: ‘And it gets worse’. Herpå tyk, gammel, hvid dame, der sidder alene på restaurant og spiser kødboller. Fra Tyrkiet. KONFLIKTOPTRAPNING

Dunken kommer tilbage. En japaner med lyserødt hår fortæller os sandheden om wienerbrød, en ung pige i nationaldragt forråder sandheden om papirclips, en vred teenagepige på et badeværelse giver os sandheden om kvindebevægelsen, og en sort mand erklærer, at han ikke er bedre end sine vikingeforfædre. Vi vikinger tager nemlig, hvad vi kan lide fra udlandet, justerer det en lille smule, og ‘Voila’, lyder det, mens man ser en skandinavisk designet stol, præsenteret af en brun kvinde, ‘its a unique Scandinavian thing’. Mens de sidste ord lyder, vises en rød pølse. Som den sorte viking derefter spiser. Vi ved, at kampen er tabt. KLIMAKS

Kampen afgøres. Af kvinder med lukkede øjne og åben mund, som gør sensuelle gymnastiske bevægelser. Tykke gamle mænd forsvinder ud i vandet, en lille blond pige stikker hovedet ind i kameraet, og så går de unge piger ellers amok med bjergvandring, kampsport, dans og karneval under aggressive råb, ekstatiske bevægelser og stadig hastigere billedskift. UDTONING

Så kommer de, de rejsende, som vi venter på med flag og længsel. Med goder bragt tilbage hertil af ‘everyday people’ med store islamiske tørklæder. Og så tændes lysene.“ (SAS – What is truly Scandinavian?, Youtube, 10. februar 2020) The URI to TrackBack this entry is: http://www.uriasposten.net/archives/108170/trackback RSS feed for comments on this post. Denne weblog er læst af siden 22. juni 2003.



